turjo4nis/wikipedia-bn-dump-20250701 huggingface dataset:
ঙ্গোগে ওয়া থিয়ঙ'অ

ঙ্গোগে ওয়া থিয়ঙ'অ (গেকোইয়ো: , ; জন্ম জেমস ঙ্গোগে ৫ই জানুয়ারি ১৯৩৮ — মৃত্যু ২৮শে মে ২০২৫) একজন কেনীয় ঔপন্যাসিক, উত্তর-ঔপনেবেশিক তাত্ত্বিক, আকাদেমিক এবং সামজিক আন্দোলনকারী। তাঁর জন্ম কেনিয়ায় ১৯৩৮ খ্রিষ্টাব্দে, এক কৃষক পরিবারে। জন্মের পর তাঁর নাম রাখা হয়েছিল জেমস গুগি। ঔপনেবিশক স্মৃতি মুছে ফেলার লক্ষ্য নিয়ে ১৯৭৬ সালে তিনি নাম পরিবর্তন করেন। সাহিত্যের নানা শাখায় তাঁর বিচরণ তাৎপর্যপূর্ণ। তাঁর উপন্যাস, নাটক, প্রবন্ধ, সমালোচনা, ছোটগল্প এবং শিশুতোষ রচনাবলী সারা বিশ্বে ব্যাপকভাবে পরিচিত ও নন্দিত। তার প্রকাশিত গ্রন্থের সংখ্যা ৪৫। তিনি প্রথমে ইংরেজিতে লিখতে শুরু করেছিলেন কিন্তু ১৯৭৭-এ আমি যখন মন চায় বিয়ে করবো গ্রন্থটির কারণে তাকে কারাবন্দী করা হলে তিনি মাতৃভাষায় লেখার সিদ্ধান্ত নেন। ক্রুশকাঠের শয়তান গ্রন্থটি তিনি রচনা করেছিলেন বন্দীদশায়, টয়লেট পেপারের ওপর। 

তাঁর প্রথম উপন্যাস কেঁদো না, বাছা প্রকাশিত হয় ১৯৬৪ খ্রিষ্টাব্দে। এই ঐতিহাসিক উপন্যাসটি একজন শক্তিশালী ও রাজনৈতিক কথাসাহিত্যিকের আত্মপ্রকাশ ঘোষণা করেছিল। তিনি এ উপন্যাসে কেনিয়ার মানুষ ও ব্রিটিশ উপনিবেশের সম্পর্ক উপজীব্য করেছেন। তিনি ম্যাকারিরি বিশ্ববিদ্যালয় এবং ইউনিভার্সিটি অব লিডস্‌-এ অধ্যয়ন করেছেন। বর্তমানে তিনি ক্যালিফোর্নিয়া বিশ্ববিদ্যালয়ে (আর্ভিং) ডিস্টিংগুইশড্‌ প্রফেসর হিসাবে শিক্ষকতা করছেন। তাঁর বিষয় তুলনামূলক সাহিত্যতত্ত্ব। তিনি ২০১০ খ্রিষ্টাব্দের সাহিত্যের নোবেল পুরস্কারের জন্য শর্টলিস্টেড হয়েছেন। একুশ শতাব্দীতে সম্ভাব্য নোবেল প্রাপকদের তালিকায় তাঁর নাম প্রায় প্রতি বছরেই উচ্চারিত হয়েছে।

তাঁর স্মৃতিকথা যুদ্ধে কালের স্বপ্ন উপনিবেশবিরোধী সংগ্রামের একটি শিল্পীত দলিল। তার উইজার্ড অব দ্য ক্রো একটি নিপূর্ণ রচনা হিসাবে স্বীকৃত। তাঁর সাহিত্যকীর্তির স্বীকৃতিস্বরূপ তিনি ২০০১ খ্রিষ্টাব্দে নোনিনো ইন্টারন্যাশনাল প্রাইয ফর লিটেরেচার লাভ করেছেন। এছাড়া ২০০৯ পর্যন্ত ৭টি বিশ্ববিদ্যালয় তাকে সম্মানসূক ডিগ্রী প্রদান করেছে।

পাদটীকা

তথ্যসূত্র

বহিঃসংযোগ 
 Official homepage 
 Interview of Ngũgĩ wa Thiong’o by Leonard Lopate on WNYC, New York public radio, following publication of "WIzard of the Crow"
 Launch of "Wizard of the Crow" in London 10 August 2006
 An Interview With Ngugi wa Thiong'o, May 2004
 Interview with Ngugi wa Thiong'o following publication of "WIzard of the Crow", Socialist Worker, 4 November 2006 
 Profile: Ngugi wa Thiong'o
 Ngũgĩ wa Thiong'o - Books and Writers
 Ngũgĩ wa Thiong'o - Emory University 
 Ngũgĩ wa Thiong'o - Overview
 biography and booklist
 Biography of Ngugi from University of Florida Library
 Turning Toward the World: Ngugi's Petals of Blood
 International Center for Writing and Translation
 About "A Meeting in the Dark" Interpretations of and more background information on the short story.
 Famous People from Kenya: Ngugi wa Thiongo 
 James Currey Publishers. (Publishers of 'Decolonising the Mind', 'Writers in Politics' and 'Moving the Centre') 
 A Conversation with Novelist Ngugi wa Thiong’o - video interview by Democracy Now!

১৯৩৮-এ জন্ম
২০২৫-এ মৃত্যু
আফ্রিকী দার্শনিক
অসম্পূর্ণ
কেনীয় ঔপন্যাসিক
কেনীয় লেখক
আফ্রিকী সাহিত্যিক
২০শ শতাব্দীর ঔপন্যাসিক
২০শ শতাব্দীর পুরুষ লেখক
২০শ শতাব্দীর প্রাবন্ধিক
লিডস বিশ্ববিদ্যালয়ের প্রাক্তন শিক্ষার্থী
২০শ শতাব্দীর নাট্যকার
২০শ শতাব্দীর স্মৃতিকথাকার
২১শ শতাব্দীর নাট্যকার
২১শ শতাব্দীর প্রাবন্ধিক
২১শ শতাব্দীর পুরুষ লেখক
২১শ শতাব্দীর ঔপন্যাসিক
মার্কিন যুক্তরাষ্ট্রে কেনীয় অভিবাসী
নাওতো কান

জাপানের সাবেক প্রধানমন্ত্রী। ২০১০ এর জুনে অর্থমন্ত্রী থাকাকালে তিনি ডেমোক্রেটিক পার্টি অফ জাপানের নেতা নির্বাচিত হন। পরবর্তিতে তিনি জাপানের সম্রাট কর্তৃক প্রধানমন্ত্রী নির্বাচিত হন। নির্বাচনে তিনি ইউকিও হাতোয়ামাকে পরাজিত করেন। ২ সেপ্টেম্বর ২০১১ সালে তার পরিবর্তে পরবর্তী প্রধানমন্ত্রী হিসেবে ইয়োশিহিকো নোদা জাপানের সম্রাট কর্তৃক নিয়োগ পান।

প্রথম জীবন 
জাপানের ইয়েমাগুচির উবে শহরে নাওতো কান ১৯৪৬ সালের ১০ অক্টোবরে জন্মগ্রহণ করেন। তার বাবা হিসাও কান ছিলেন একজন কাচ নির্মাতা কোম্পানির প্রধান নির্বাহী কর্মকর্তা। নাওতো কান ১৯৭০ সালে টোকিও ইনস্টিটিউট অফ টেকনোলোজি থেকে স্নাতক সম্পন্ন করেন।

কর্মজীবন 
স্নাতক সম্পন্ন করার পর নাওতো কান প্টেন্ট অফিসার হিসেবে কর্মজীবন শুরু করেন। তিনি চার বছর এই চাকরিতে ছিলেন করেন। তিনি ১৯৭৬ ও ১৯৭৯ সালের সাধারণ নির্বাচনে পরাজিত হন। ১৯৮০ সালে জাপানের সংসদের নিম্ন কক্ষে তিনি একটী আসন লাভ করেন। সেসময় তিনি সোস্যালিস্ট ডেমোক্রেটীক ফেডারেশনের একজন সদস্য ছিলেন। ১৯৯৬ সালে তিনি দেশব্যাপী জনপ্রিয়তা লাভ করেন।

১৯৯৮ সালে কানের ভাবমূর্তি দারুণভাবে ক্ষতিগ্রস্ত হয়। ইউকিও হাতোয়ামা জাপানের ডেমোক্রেটিক পার্টির নেতা হিসেবে পদত্যাগ করলে কান এই পদ লাভ করেন। ২০০৪ সালে কানকে এই পদ থেকে পদত্যাগ করতে বাধ্য করা হয়। ২০০৫ সালে কান একটী নতুন গণতান্ত্রিক দল গঠন করেন, এর নাম ডানকাই পার্টি।

নাওতো কান বিশ্বাস করেন যে, জাপানের সামরিক বাহিনী আন্তর্জাতিক অঙ্গনে আরো উল্লেখযোগ্য ভূমিকা রাখবে।

ব্যক্তিগত জীবন

কান ১৯৭০ সালে নবুকো কে বিয়ে করেন। নবুকো ওকাহামা শহরে বেড়ে উঠে এবং সুডা কলেজে পড়ার সময় তার সাথে কানের সম্পর্ক হয়। এই দম্পতির দুটো ছেলে রয়েছে জেনটারো ও শিনজিরো। জেনটারো নাগরিক অধিকার সংক্রান্ত কাজের সাথে জড়িত যদিও ২০০৩ ও ২০০৫ সালের লোয়ার হাউজ নির্বাচনে সে পরাজয় বরন করে। শিনজিরো টোকিও এর নেরিমা তে একটি পশু হাসপাতালে চাকরি করে।
অল্পতেই মেজাজ হারানোর জন্য কান এর একটি ছদ্মনাম ছিল সেটি হল "ইরা-কান"। কানের গো,শোগি,ওরিগামি ইত্যাদি খেলার শখ রয়েছে। কান জটিল মাহজগং পয়েন্ট সিস্টেমের গণনা করার জন্য একটি যন্ত্র তৈরি করে যা ১৯৭৩ সালে একটি পেটেন্টের জন্য প্রয়োগ করা হয়েছিল।

তথ্যসূত্র

বহিঃসংযোগ 

 বিবিসি নিউজ – প্রোফাইল: নাওতো কান
 দাপ্তরিক ওয়েবসাইট
 ডেমোক্রেটিক পার্টী অফ জাপান

জীবিত ব্যক্তি
১৯৪৬-এ জন্ম
২১শ শতাব্দীর জাপানের প্রধানমন্ত্রী
জাপানি বৌদ্ধ
২১শ শতাব্দীর জাপানি রাজনীতিবিদ
জাপানের অর্থমন্ত্রী
জাপানের ডেমোক্রেটিক পার্টির রাজনীতিবিদ
ইয়ামাগুচি প্রশাসনিক অঞ্চলের রাজনীতিবিদ
বাইলজাবাব

বাইলজাবাব (  অথবা  ; (, Ba‘al Azabab , Ba‘al Zəbûb, অক্ষরিকভাবে "মাছির লর্ড"; , Beelzeboub; ) মানে মাছিদের প্রভু আরবি ও হিব্রু ভাষা মতে। তবে এর আরো কিছু প্রাচীন অর্থ আছে, যেমন এটা একটি সেমেটিক দেবতা যার উপাসনা করা হত ইকরনের ফিলিস্টাইন শহরে। পরবর্তীতে বাইবেল ও খ্রিস্টান ধর্মে একে দেখা যায় দানব হিসেবে আবির্ভূত হতে। এই চরিত্রটি আবার নরকের সাতটি যুবরাজের একটি।

ধর্মীয় অর্থে 
বাইবেলে দেখা যায় ইসরায়েলের রাজা আহাজিয়াহ একটি দূর্ঘটনায় আহত হওয়ার পর ইকরন ফিলিস্টাইন শহরে ঈশ্বর বাইলজাবাবের খোঁজে লোক পাঠান এটা জানার জন্য যে তিনি কি আর সুস্থ হবেন। ইয়াওয়েহের কথা অনুযায়ী নবী এলিজা আহাজিয়াহকে মারার ব্যবস্থা করেন কারণ সে ইয়াওয়েহ খোঁজ না করে বাইলজাবাবকে খুঁজছে।

পরবর্তী পুরান 

১৬শ শতকের গুপ্তবিদ্যা বিশেষজ্ঞ জোহান ওয়েরের মতে বাইলজাবাব শয়তানের বিরূদ্ধে একটা সফল বিপ্লবের নেতৃত্ব দেয় এবং নরকের সম্রাট লুসিফারের মূল সামরিক কর্মী ও মাছিদের অধিনায়ক। ১৭শ শতকের ভূতের ওজা সেবাস্টাইন মিচালিস তার রচিত পুস্তক অ্যাডমায়ারেবল হিস্টরি ১৬১২ সালেতে বাইলজাবাবকে প্রধান তিনজন পতিত দেবদূতের অন্যতম বলে উল্লেখ করেন, অন্য দু’জন হলেন লুসিফার ও লেভিয়াথন। কবি জন মিল্ট্নের প্যারাডাইস লস্টের একট চরিত্র এই বাইলজাবাব। বাইলজাবাব দোষী ডাইনিদের প্রার্থনার একটি উপাদানও।

তথ্যসূত্র

বহিঃসংযোগ 
 Catholic Encyclopedia: Beelzebub
 Jewish Encyclopedia: Beelzebub

ডাকিনী বিদ্যা
খ্রিস্টান পরিভাষা
হিব্রু বাইবেলে উল্লেখিত ঈশ্বর
সাতান
লূকের সুসমাচার
শয়তান
ভেডার

ভেডার একটি পোলিশ ডেথ মেটাল ব্যান্ড যা ১৯৮৩ সালে অলজতুন শহরে গঠিত হয়। পিয়ত্র উইযারেকের মতে যিনি ব্যান্ডটির প্রতিষ্ঠাতা গায়ক ও গিটার বাদক বলেন স্টার ওয়ারস ফ্লিম সিরিজের ডার্থ ভেডারের নাম থেকে এই নাম রাখা হয়েছে। এইচ পি লাভচক্রাফটের গল্পও এই ব্যান্ডের গানের কথার অনুপ্রেরণা। বিলবোর্ড ম্যাগাজিনের মতে ২০০৩ সাল থেকে ভেডার ব্যান্ড ৫০০০০০ কপি অ্যালবাম বিক্রি হয়েছে সারা বিশ্বে।

ভেডার ব্যান্ডের ১৯৯০ সালে প্রকাশিত তৃতীয় ডেমো মরবিড রিচ আন্তর্জাতিকভাবে তাদের পরিচিত করে তোলেযা ১০০০০ কপি বিক্রি হয়। এই সাফল্য তাদের ইয়ারাচি রেকর্ডসের সাথে চুক্তিবদ্ধ হতে সাহায্য করে। ১৯৯৩ সালে তাদের প্রথম অ্যালবাম দ্যা আল্টিমেট ইনক্যান্টেশনে এই ডেমোর গান গুলো যুক্ত হয়।
 
যোগাযোগের বিচ্ছিন্নতার কারণে ইয়ারাচি রেকর্ডসের সাথে তাদের চুক্তি শেষ হয়ে যায় সোথিস অ্যালবাম ও দ্যা ডার্কনেস এইজঃ লাইভ’৯৩ প্রকাশের মাধ্যমে। ১৯৯৫ সালে তারা ইম্প্যাক্ট রেকর্ডসের সাথে চুক্তিবদ্ধ হয়। ১৯৯৮ সালের অক্টোবরে তারা পোল্যান্ডে স্লেয়ার ব্যান্ডের একটি কনসার্ট ওপেন করে। ১৯৯৮ সালের শেষের দিকে তারা মেটাল ব্লেড রেকর্ডসের সাথে চুক্তিবদ্ধ হয় তাদের ৬ষ্ঠ অ্যালবাম লিটানি প্রকাশের জন্য। ১৯৯৯ সালের মার্চ মাসে তারা তাদের প্রথম আমেরিকা সফরে আসে। ১৯৯৯ সালে তারা আরেকটি ইউরোপীয়ান ট্যুরে বের হয় যা শেষ হয় থ্রাশ মেটাল ব্যান্ড টেস্টামেন্টের সাথে কনসার্টের মাধ্যমে। ২০০৪ সালে তারা ছোড়জোওতে সাইলসিয়ান স্টেডিয়ামে মেটালকা ব্যান্ডের কনসার্ট ওপেন করে ৫০০০০ লোকের সামনে।
২০০৯ সালের আগস্ট মাসে তাদের নিক্রোপোলিশ অ্যালবাম বের হয় নিউক্লিয়ার ব্ল্যাস্ট রেকর্ডসের মাধ্যমে। আমেরিকান রক ব্যান্ড ঈগলস অব ডেথ মেটাল ব্যান্ড তাদের নাম রেখেছে ভেডার ব্যান্ডের মাধ্যমে অনুপ্রাণিত হয়ে।

বর্তমান সদস্য 
 পিয়ত্র উইকযারেক
 মারেক পাজাক
 পাওয়েল পল জারসজেউইকজ
 টমাস রেয়াস রেজেক

ডিস্কোগ্রাফি 
 দ্যা আল্টিমেট ইনক্যান্টেশন (১৯৯৩)
 ডি প্রফান্ডিস (১৯৯৫)
 ব্ল্যাক টু দ্যা ব্ল্যাইন্ড (১৯৯৭) 
 লিটানি (২০০০)
 রিভেলেশন্স(২০০২)
 দ্যা বিস্ট(২০০৪)
 ইম্প্রেসন্স ইন ব্ল্যাড(২০০৬)
 নেক্রোপলিশ (২০০৯)
 রিটার্ন টু দ্যা মরবিড রিচ (২০১১)

তথ্যসূত্র

বহিঃসংযোগ 

 www.metalstorm.ee
 www.vader.pl

হেভি মেটাল সঙ্গীত দল
পোল্যান্ডের ব্যান্ড
সাঙ্গীতিক কুয়োটেট
সিঙ্গাপুর চাঙ্গি বিমানবন্দর

সিঙ্গাপুর চাঙ্গি বিমানবন্দর  সিঙ্গাপুরের প্রধান আন্তর্জাতিক বিমানবন্দর। এটি দক্ষিণ-পূর্ব এশিয়ার অন্যতম প্রধান বিমানবন্দর। চাঙ্গি বিমানবন্দর চাঙ্গি বাণিজ্যিক এলাকা থেকে উত্তর-পূর্বে ১৭.২ কিলোমিটার (১০.৭ মাইল) পর্যন্ত বিস্তৃত।

চাঙ্গি এয়ারপোর্ট গ্রুপ এই বিমানবন্দর পরিচালনা করে। চাঙ্গি বিমানবন্দর সিঙ্গাপুর এয়ারলাইন্স, সিঙ্গাপুর এয়ারলাইন্স কার্গো, সিল্কএয়ার, টাইগার এয়ারওয়েজ, ভ্যালুএয়ার-এর প্রধান কেন্দ্র। ২০০৯ এর সেপ্টেম্বর নাগাদ ৯৬টি এয়ারলান্স এই বিমানবন্দর ব্যবহার করে এবং বিশ্বের প্রায় ২০০টি ও ৬০টি দেশ শহর এই বিমানবন্দরের মাধ্যমে সিঙ্গাপুরের সাথে যুক্ত। এটি কানটাস এয়ারওয়েজ-এর দ্বিতীয় প্রধান কেন্দ্র। কানটাস এয়ারওয়েজ এই বিমানবন্দরের সবচেয়ে বড় বিদেশি এয়ারলাইন্স। এই বিমানবন্দরে দুই মিলিয়নেরও অধিক যাত্রী কানটাস এয়ারলান্সের মাধ্যমে যাতায়াত করে। চাঙ্গি বিমানবন্দর সিঙ্গাপুরের অর্থনীতিতে উল্লেখযোগ্য অবদান রাখে। চাঙ্গি বিমানবন্দরে প্রায় ২৮,০০০ লোক নিযুক্ত, যা ৪.৫ বিলিয়ন ডলারেরও অধিক অর্থ উৎপাদন করে।

২০০৯ সালে চাঙ্গি বিমানবন্দর দিয়ে প্রায় ৩৭,২০৩,৯৭৮ যাত্রী যাতায়াত করেছে, এই সংখ্যা ২০০৮ অর্থবছরের তুলনায় ১.৩% কম। এই বিমানবন্দর বিশ্বের ২১তম এবং এশিয়ার ৫ম ব্যস্ত বিমানবন্দর। এছাড়া এটি বিশ্বের অন্যতম ব্যস্ততম কার্গো বিমানবন্দর। ২০০৯ সালে চাঙ্গি বিমানবন্দর দিয়ে প্রায় ১.৬৬ মিলিয়ন টন মালামাল বহন করা হয়েছে। ২০০৮ এর ৯ জানুয়ারীতে এই বিমানবন্দরের তৃতীয় টার্মিনাল উদ্বোধন করা হয়, এটি প্রায় ১.৭৫ বিলিয়ন সিঙ্গাপুরিয়ান ডলার ব্যয়ে নির্মিত হয়। এছাড়া প্রথম টার্মিনালটিতেও ২৪০ মিলিয়ন ডলার ব্যয়ে নবসংস্কারকৃত দ্বিতীয় টার্মিনালের মত সংস্কার করা হবে।

১৯৮১ সালে উদ্বোধনের পর থেকে গুণগত মান, উৎকৃষ্টতা, অসাধারণ সেবা দ্বারা বিমান পরিবহন শিল্পে চাঙ্গি বিমানবন্দর বিশিষ্টতা অর্জন করেছে। ১৯৮৭ থেকে ২০০৭ পর্যন্ত চাঙ্গি বিমানবন্দর ২৮০টি আন্তর্জাতিক পুরস্কার লাভ করেছে। ২০০৭ পর্যন্ত বিমানবন্দরটি ১৯ বার বেস্ট এয়ারপোর্ট অ্যাওয়ার্ড অর্জন করেছে।

তথ্যসূত্র

বহিঃসংযোগ 

 Singapore Changi Airport Official Site
 Singapore Changi Airport JetQuay CIP Terminal Official Website
 Virtual Reality View of Changi Airport Terminal 3
 openNav: SIN / WSSS charts
 
 
 

সিঙ্গাপুরের বিমানবন্দর
১৯৮১-এ প্রতিষ্ঠিত বিমানবন্দর
১৯৮১-এ সিঙ্গাপুরে প্রতিষ্ঠিত
হ্রাচিক জাভাখিয়ান

হ্রাচিক জাভাখিয়ান (, জন্ম ৬ই জুলাই, ১৯৮৪) একজন আর্মেনীয় লাইটওয়েট মুষ্টিযোদ্ধা। তার উল্লেখযোগ্য কৃতিত্বগুলি হল, প্লোভদিভে অনুষ্ঠিত ২০০৬ ইউরোপীয় অপেশাদার মুষ্টিযুদ্ধ চ্যাম্পিয়নশিপে রুপো জয় ও ২০০৮ অলিম্পিকে ব্রোঞ্জ পদক অর্জন।

কর্মজীবন 
২০০৬-এর ইউরোতে সেমিফাইনালে তিনি বেলারুশের ভাজেন সাফারিয়ান্টসকে পরাস্ত করেন।

২০০৭ বিশ্ব অপেশাদার মুষ্টিযুদ্ধ চ্যাম্পিয়নশিপে সাদাম আলির মত প্রতিদ্বন্দ্বীকে পরাস্ত করে তিনি কোয়ার্টার ফাইনালে পৌঁছান। শেষ পর্যন্ত, ডমেনিকো ভ্যালেন্টিনোর কাছে তিনি পরাজিত হন। তার এই সাফল্যের জন্য তিনি অলিম্পিকের যোগ্যতা অর্জন করেন।

অলিম্পিকের সেমিফাইনালে ৫:১০ ফলে তিনি আলেক্সেই টিশচেঙ্কোর কাছে পরাজিত হয়ে ব্রোঞ্জ পদক লাভ করেন।

অলিম্পিক গেমসের ফলাফল 
২০০৮ (লাইটওয়েট প্রতিযোগী হিসাবে)
 পরাজিত করেন রশিদ লাওয়াল (নাইজেরিয়া) ১২-০
 পরাজিত করেন জং সাব-বাইক (দক্ষিণ কোরিয়া) ওয়াক-ওভার
 পরাজিত হন আলেক্সেই টিশচেঙ্কো (রাশিয়া) ৫-১০

বিশ্ব অপেশাদার চ্যাম্পিয়নশিপের ফলাফল 
২০০৫ (লাইটওয়েট প্রতিযোগী হিসাবে)
 পরাজিত হন ইব্রাহিম কামাল (কানাডা) ১৮-২৯

২০০৭ (লাইটওয়েট প্রতিযোগী হিসাবে)
 পরাজিত করেন আইভারস রোমানোভস্কিস (লাটভিয়া) ১৭-১৪
 পরাজিত করেন সাদাম আলি (যুক্তরাষ্ট্র) ২০-১৬
 পরাজিত করেন জেনিবার্ট বাসাড্রে (ফিলিপাইন্স) ১৭-৬
 পরাজিত হন ডমেনিকো ভ্যালেন্টিনো (ইটালি) ১২-২৭

বহিঃসংযোগ 
 জাভাখিয়ানের জীবনী
 ২০০৬ ইউরোপীয় চ্যাম্পিয়নশিপের ফলাফল
 ২০০৭ বিশ্ব চ্যাম্পিয়নশিপ

জীবিত ব্যক্তি
১৯৮৪-এ জন্ম
আর্মেনীয় মুষ্টিযোদ্ধা
২০০৮ গ্রীষ্মকালীন অলিম্পিকের মুষ্টিযোদ্ধা
আর্মেনিয়ার অলিম্পিক মুষ্টিযোদ্ধা
২০০৮ গ্রীষ্মকালীন অলিম্পিকের পদক বিজয়ী
শুম্ভ ও নিশুম্ভ

শুম্ভ ও নিশুম্ভ হলেন দুইজন হিন্দু পৌরাণিক চরিত্র। শাক্ত ধর্মগ্রন্থ দেবীমাহাত্ম্যম্ অনুযায়ী, এঁরা হলেন অসুর ভ্রাতৃদ্বয়। দেবী কৌশিকী(দুর্গা)এর সঙ্গে এঁদের যুদ্ধ হয়েছিল; এবং যুদ্ধের শেষে এঁরা দেবীর হস্তেই পরাজিত ও নিহত হয়েছিলেন। জন স্ট্র্যাটন হাউলে ও ডোনা মেরি উলফের মতে, শুম্ভ ও নিশুম্ভ হলেন ঔদ্ধত্য ও অহংকারের প্রতীক, যাঁরা দেবীর বিনয় ও প্রজ্ঞার নিকট পরাস্ত হন।

দেবীমাহাত্ম্যম্ 
দেবীমাহাত্ম্যম্ গ্রন্থের পঞ্চম অধ্যায় থেকে শুম্ভ ও নিশুম্ভের কাহিনির সূচনা। এই দুই ভাই ত্রিলোক অধিকার করার বাসনায় কঠোর তপস্যা করার সিদ্ধান্ত নেন। তারা পুষ্কর নামে এক পবিত্র ক্ষেত্রে গিয়ে এক হাজার বছর তপস্যা করেন। তাদের তপস্যায় তুষ্ট হয়ে ব্রহ্মা তাদের বর দেন যে দেব, দানব কিংবা মানুষ, কেউই তাদের পরাস্ত করতে পারবে না। এরপর দুই ভাই স্বর্গ জয় করে দেবতাদের স্বর্গ থেকে বিতাড়িত করেন। দেবতারা দুর্গার শরণাপন্ন হলেন দুর্গা তাদের সহায়তা করতে সম্মত হন।

এদিকে শুম্ভের অনুচর চণ্ড ও মুণ্ড নামে দুই অসুর পথে দেবীকে দেখতে পান। দেবীর রূপে মোহিত হয়ে তারা শুম্ভের নিকট গিয়ে দেবীর আগমনের বার্তা দেন। শুম্ভ অসুর সুগ্রীবকে দেবীর নিকট প্রেরণ করেন। কিন্তু দেবী তাকে প্রত্যাখ্যান করেন। অসুর ভ্রাতৃদ্বয় স্থির করেন, দেবী স্বেচ্ছায় তাদের নিকট আসতে না চাইলে, তারা দেবীকে হরণ করে আনবেন। তারা ধূম্রলোচন নামক অসুরের অধীনে ষাট হাজার সেনা প্রেরণ করেন দেবীকে হরণ করার জন্য। কিন্তু দেবী ও তার বাহন সিংহ সমগ্র বাহিনীকে ধ্বংস করেদেন। এরপর চণ্ড ও মুণ্ডকে প্রেরণ করা হলে, দেবী তাদেরও হত্যা করেন।

মৃত্যু 
এরপর শুম্ভ ও নিশুম্ভকেই দেবীর সঙ্গে যুদ্ধ করতে আসতে হয়। ব্রহ্মার বরে অসুর ভ্রাতৃদ্বয় দেব, দানব ও পুরুষ মানুষের হাতে অপরাজেয় হলেও, দেবীর বিরুদ্ধে তারা সুরক্ষিত ছিলেন না। তারা সেকথা ভুলে গেছিলেন। 
প্রথমেই দেবীর সিংহকে আক্রমণ করতে গিয়ে দেবী দুর্গা অস্ত্রাঘাতে নিশুম্ভের মৃত্যু ঘটে।
নিশুম্ভের মৃত্যুর পর, তার মৃতদেহ থেকে এক শক্তিশালী দানবের উত্থান ঘটে। কিন্তু দেবী সেই দানবটিকেও শিরোশ্ছেদ করে হত্যা করতে সমর্থ হন। ভাইয়ের মৃত্যুতে ক্রুদ্ধ হয়ে শুম্ভ দেবীকে আক্রমণ করেন। প্রচণ্ড যুদ্ধের পর দেবী ত্রিশূলের তীক্ষ্ণ ফলায় দৈত্যরাজ শুম্ভের বক্ষ বিদ্ধ করেন। শুম্ভ দেবীর ত্রিশূলে বিদ্ধ হয়ে মৃত্যুবরণ করেন। শুম্ভ ও নিশুম্ভের মৃত্যুর পরে ত্রিজগত আবার স্বাভাবিক হয়।

জনপ্রিয় সংস্কৃতি 
শশী থারুরের ব্যঙ্গ উপন্যাস দ্য গ্রেট ইন্ডিয়ান নভেলে শুম্ভ ও নিশুম্ভ চরিত্রদুটিকে কামনা থেকে উদ্ভূত বিপদের প্রতীক এবং পঞ্চ পাণ্ডবের পারস্পরিক সম্পর্কের অবনতির একটি রূপক হিসেবে ব্যবহার করা হয়েছে।

পাদটীকা

বহিঃসংযোগ 
 English translation of the Devi Mahatmyam
 Devī Māhātmya - Sanskrit original in pdf form.

অসুর
দুর্গাপূজা
হিরণ পয়েন্ট

হিরণ পয়েন্ট হল বাংলাদেশের দক্ষিণাঞ্চলে অবস্থিত পৃথিবীর সর্ববৃহৎ লোনা পানির বন সুন্দরবনের দক্ষিণাংশের একটি সংরক্ষিত অভয়ারণ্য। এর আরেক নাম নীলকমল। প্রমত্তা কুঙ্গা নদীর পশ্চিম তীরে, খুলনা রেঞ্জে এর অবস্থান। হিরণ পয়েন্ট, ইউনেস্কো ঘোষিত অন্যতম একটি বিশ্ব ঐতিহ্য।

নামকরণ
নীলকমল নদীর আশপাশের জঙ্গলে এখনো হরিণের আধিক্য চোখে পড়ে। এদত অঞ্চলে হরিণের অবাধ বিচরণের জন্যই এ স্থানকে হিরণ পয়েন্ট নামে অভিহিত করা হয়।[এসএম শাহনূর]

জীববৈচিত্র্য 
হিরণ পয়েন্ট একটি অভয়ারণ্য হওয়ায় এই স্থান অনেক বাঘ, হরিণ, বানর, পাখি এবং সরিসৃপের নিরাপদ আবসস্থল। সুন্দরবন এলাকায় রয়েল বেঙ্গল টাইগার দেখার অন্যতম একটি স্থান হলো এই হিরণ পয়েন্ট। এখানে দেখা পাওয়া যায় চিত্রা হরিণ, বন্য শুকরের; পাখিদের মধ্যে আছে সাদা বুক মাছরাঙা, হলুদ বুক মাছরাঙা, কালোমাথা মাছরাঙা, লার্জ এগ্রেট, কাঁদা খোঁচা, ধ্যানী বক প্রভৃতি। এছাড়া আছে প্রচুর কাঁকড়ার আবাস। আর আছে রঙ-বেরঙের প্রজাপতি।

অন্যান্য 
হিরণ পয়েন্ট থেকে ৩ কিলোমিটার দূরে কেওড়াসুঠিতে রয়েছে একটি পর্যবেক্ষণ টাওয়ার, যা থেকে আশপাশের প্রকৃতি দেখার ব্যবস্থা রয়েছে। সেখানে মংলা বন্দর কর্তৃপক্ষ পরিচালিত তিনটি ভালো রেস্টহাউজ আছে। বন্দর কর্তৃপক্ষের অনুমতিসাপেক্ষে তাতে থাকা যায়।

উল্লেখযোগ্য ঘটনাবলী

পূর্ণগ্রাস সূর্যগ্রহণ, ১৯৯৫ 

১৯৯৫ খ্রিষ্টাব্দের ২৪ অক্টোর তারিখে বাংলাদেশের হিরণ পয়েন্ট থেকে ১৯শ শতাব্দের সর্বশেষ পুর্ণগ্রাস সূর্যগ্রহণ দেখা গিয়েছিলো। সূর্যগ্রহণটি ২মিনিট ১০সেকেন্ড স্থায়ী হয়েছিলো।

তথ্যসূত্র 

বাংলাদেশের দর্শনীয় স্থান
বাংলাদেশের অভয়ারণ্য
জন এফ. কেনেডি আন্তর্জাতিক বিমানবন্দর

জন এফ. কেনেডি আন্তর্জাতিক বিমানবন্দর (ইংরেজিতে: John F. Kennedy International Airport)  একটি আন্তর্জাতিক বিমানবন্দর যা মার্কিন যুক্তরাষ্ট্রের নিউ ইয়র্ক সিটির লং আইল্যান্ড বরোর কুইন্স কাউন্টিতে অবস্থিত। এটি ম্যানহাটন থেকে ১২ মাইল (১৯ কিমি) দূরে অবস্থিত। এটি যুক্তরাষ্ট্রের সবচেয়ে ব্যস্ততম বিমানবন্দর। এছাড়া এই বিমানবন্দর দিয়েই যুক্তরাষ্ট্রের সর্বাধিক মালামাল পরিবহন করা হয়। ২০০৯ সালে জন এফ. কেনেডি বিমানবন্দর দিয়ে প্রায় ৪৫,৯১৫,০৬৯ যাত্রী যাতায়াত করেছে। এটি পৃথিবীর ১২তম ব্যস্ত বিমানবন্দর।

নব্বইটিরও অধিক এয়ারলাইন্স জন এফ. কেনেডি বিমানবন্দর ব্যবহার করে। এছাড়া এটি জেটব্লু এয়ারওয়েজ, অ্যামেরিকান এয়ারলাইন্স ও ডেল্টা এয়ারলাইন্স-এর প্রধান কেন্দ্র। পূর্বে ইস্টার্ন এয়ারলাইন্স, প্যান অ্যামেরিকান ওয়ার্ল্ড এয়ারওয়েজ এবং ট্রান্স ওয়ার্ল্ড এয়ারলাইন্স এই বিমানবন্দরকে প্রধান কেন্দ্র হিসেবে ব্যবহার করতো। যুক্তরাষ্ট্রের ৩৫তম প্রেসিডেন্ট জন এফ. কেনেডির নামে এই বিমানবন্দরের নামকরণ করা হয়েছে।

পোর্ট অথোরিটি অফ নিউ ইয়র্ক ও নিউ জার্সি এই বিমানবন্দর পরিচালনা করে থাকে। এই সংস্থাটি যুক্তরাষ্ট্রের অপর দুইটি প্রধান বিমানবন্দর – নিউয়ার্ক লিবার্টি ও লাগার্ডিয়া এয়ারপোর্টও পরিচালনা করে।

ইতিহাস 
কেনেডি বিমানবন্দর প্রাথমিক ভাবে আইডিলেউইল্ড বিমানবন্দর নামে পরিচিত ছিল। কারণ, একই জায়গাতে পূর্বে আইডিলেউইল্ড নামে গলফ কোর্স ছিল। লাগার্দিয়া বিমান বন্দরের চাপ কমানোর জন্য এই বিমান বন্দর প্রস্তুত করা হয়। ১৯৪৩ সালে ১০০০ একর ভূমির উপর ৬০ মিলিয়ন ডলার খরচের মাধ্যমে প্রাথমিক কাজ শুরু হয়।  ১৯৪৩ সালেই পুনরায় বিমান বন্দরের নাম  মেজর জেনারেল আলেকজান্ডার ই অ্যান্ডারসন বিমানবন্দর রাখা হয়। ১৯৪৮ সালে পুনরায় নাম পরিবর্তন করে  অ্যান্ডারসন ফিল্ড, নিউ ইর্য়ক আন্তর্জাতিক বিমান বন্দর রাখা হয়। কিন্তু, ১৯৬৩ সাল পর্যন্ত ইহা আইডিলেউইল্ড বিমানবন্দর নামে পরিচিত ছিল।

১৯৪৮ সালের ১ জুলাই প্রথম বাণিজ্যিক বিমান যাত্রা করে এই বিমান বন্দর থেকে। 
১৯৬৩ সালের ২৪ ডিসেম্বর থেকে বিমান বন্দরটির বর্তমান নামকরণ করা হয়। রাষ্ট্রপতি কেনেডি নিহত হবার একমাস পর এই পরির্বতন আনা হয়।

তথ্যসূত্র

বহিঃসংযোগ 

 John F. Kennedy International Airport (দাপ্তরিক ওয়েবসাইট)
 Terminal4 JFK International Airport (দাপ্তরিক ওয়েবসাইট)
 
 John F. Kennedy International Airport History
 JFK Eats: A terminal-by-terminal list of restaurants and food stands at JFK International Airport (from Newsday.com)

 JFK Airport Monitor - Passur.com
 ATC Tower Ground and ATC Approach Departure (streaming audio from LiveATC.net)
 How to get to JFK Airport via the Subway and other mass transit 
 JFK WiFi Service Guide

নিউ ইয়র্কের বিমানবন্দর
নিউ ইয়র্ক শহরের বিমানবন্দর
কুইন্সের (নিউ ইয়র্ক) বিমানবন্দর
১৯৪৮-এ প্রতিষ্ঠিত বিমানবন্দর
১৯৪৮-এ নিউ ইয়র্ক সিটিতে প্রতিষ্ঠিত
২০০৮ গ্রীষ্মকালীন অলিম্পিকে মুষ্টিযুদ্ধ – লাইট ওয়েল্টারওয়েট

২০০৮ গ্রীষ্মকালীন অলিম্পিকে লাইট ওয়েল্টারওয়েট প্রতিযোগিতা ছিল মধ্যবর্তী ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইট ওয়েল্টারওয়েট শ্রেণীভুক্ত হত, যারা ৬৪ কিলোগ্রাম (১৪১.১ পাউন্ড) থেকে কম ওজনের।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

পদকবিজয়ী

সময়সূচী 
সমস্ত সময় চীন প্রমাণ সময় (ইউটিসি+০৮:০০)

ড্র

ফাইনাল 
{{4TeamBracket | RD1=সেমিফাইনাল
| RD2=ফাইনাল
| team-width=185
| score-width=20

| RD1-team1=
| RD1-score1=১০
| RD1-team2=
| RD1-score2=৫

| RD1-team3=
| RD1-score3=১২
| RD1-team4=
| RD1-score4=১০

| RD2-team1=
| RD2-score1=৪
| RD2-team2=
| RD2-score2=১২
}}

 ঊর্ধাংশ 

 নিম্নাংশ 
{{16TeamBracket-Compact-NoSeeds-Byes
| RD1=৩২জনের রাউন্ড
| RD2=১৬জনের রাউন্ড
| RD3=কোয়ার্টার ফাইনাল
| RD4=সেমিফাইনাল

| team-width=185
| score-width=20

| RD1-team01=
| RD1-score01=৯
| RD1-team02=
| RD1-score02=৫

| RD1-team03=| RD1-score03=১১'''
| RD1-team04=
| RD1-score04=৪

| RD1-team05=

আরও দেখুন 
 ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - লাইট ওয়েল্টারওয়েট

বহিঃসংযোগ 
 AIBA 
 ফলাফল

২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
ভক্তি

ভক্তি (সংস্কৃত: भक्ति) হিন্দুধর্মে উপাসনা তথা আরাধনার একটি বিশেষ রীতি । পূজনীয় দেবতা বা ব্যক্তির প্রতি বিশেষ অনুরাগ বা প্রেমকেই ভক্তি বলা হয়। ঈশ্বরের নিকট সম্পূর্ণ আত্মসমর্পণের নামই ভক্তি। ভক্তির পথে যিনি ঈশ্বরোপাসনা করেন, তাকে ভক্ত নামে এবং ভক্তিবাদী দর্শনকে ভক্তিমার্গ নামে অভিহিত করা হয়। ভক্তিবাদ হিন্দুধর্মের একাধিক শাখাসম্প্রদায়ের মূলভিত্তি। বিভিন্ন সম্প্রদায় ভিন্ন ভিন্ন ভাবে ভক্তিবাদের ব্যাখ্যা প্রদান করে থাকে।

ভক্তিবাদ ঈশ্বরপ্রেমকে প্রথা ও আচার-অনুষ্ঠানের ঊর্ধ্বে স্থান দেয়। ঈশ্বর ও মানুষের মধ্যে প্রেমিক-প্রেমিকা, বন্ধু, পিতামাতা-সন্তান, ও প্রভু-ভৃত্য ইত্যাদি মানবিক সম্পর্ক ভক্তিবাদের প্রধান স্তম্ভ। ঈশ্বরের কোনো নির্দিষ্ট রূপ, ঈশ্বরের নিরাকার রূপ, বা গুরুর প্রতি ভক্তি (গুরুভক্তি) ভক্তিবাদের অঙ্গ। হিন্দুধর্মে সম্প্রদায়ভেদে ভক্তিবাদের নির্দিষ্ট রূপ প্রচলিত: শৈবেরা শিব ও শিব-সম্পর্কিত দেবদেবীগণের ভক্ত; বৈষ্ণবেরা বিষ্ণু ও তার অবতারগণের ভক্ত এবং শাক্তেরা মহাশক্তির বিভিন্ন রূপের ভক্ত। তবে কোনো নির্দিষ্ট দেবতার প্রতি ভক্তি থাকলে অন্য কোনো দেবতাকে পূজা করা যাবে না – এমন কোনো বিধান হিন্দুধর্মে নেই।

ভগবদ্গীতা প্রথম ধর্মগ্রন্থ যেখানে "ভক্তি" শব্দটিকে প্রথম ধর্মীয় পথ অর্থে উল্লেখ করা হয়। এর বিস্তারিত ব্যাখ্যা দেওয়া হয় ভাগবত পুরাণে। ভক্তি আন্দোলনের কালে দক্ষিণ ভারত থেকে ভক্তিবাদের উত্থান ঘটে। এই ভক্তিবাদের প্রবক্তারা ছিলেন বৈষ্ণব অলবর (খ্রিষ্টীয় ষষ্ঠ থেকে নবম শতাব্দী) ও শৈব নায়নার (খ্রিষ্টীয় পঞ্চম থেকে দশম শতাব্দী) সম্প্রদায়ভুক্ত। ভক্তিবাদ ও ভক্তিবাদী সাহিত্য সমগ্র ভারতে ছড়িয়ে দেওয়ার পিছনে এঁরাই ছিলেন প্রধান অনুপ্রেরণা। খ্রিষ্টীয় দ্বাদশ থেকে অষ্টাদশ শতাব্দীর মধ্যবর্তী সময়ে ভক্তি আন্দোলন সমগ্র ভারতেই বিস্তার লাভ করেছিল। ভারতে ভক্তিবাদের প্রভাব অন্যান্য ধর্মগুলির মধ্যেও ছড়িয়ে পড়ে। বর্তমানে ভক্তিবাদ ভারতীয় সমাজের একটি অবিচ্ছেদ্য অঙ্গ। ধর্মীয় থেকে ধর্মনিরপেক্ষ – অনেক বিষয়েই আজ ভক্তিবাদের ছায়া সুস্পষ্ট।

এই ভক্তি লাভের উপায় নির্দেশ করেছেন ভাদুড়ী মহাশয়-মহর্ষি নগেন্দ্রনাথ:

আরও দেখুন
নববিধা ভক্তি

পাদটীকা

অতিরিক্ত পাঠ 
 Swami Chinmayananda, Love Divine – Narada Bhakti Sutra, Chinmaya Publications Trust, Madras, 1970
 স্বামী তপস্যানন্দ, Bhakti Schools of Vedanta, Sri Ramakrishna Math, Madras, 1990
 A.C. Bhaktivedanta Swami Prabhupada, Srimad Bhagavatam (12 Cantos), The Bhaktivedanta Book Trust,2004
 Steven J. Rosen, The Yoga of Kirtan: conversations on the Sacred Art of Chanting (New York: FOLK Books, 2008)

বহিঃসংযোগ 

 Bhakti Poets: A History of Bhakti by Doris Jakobsh 
 The full text of the Bhagavata Purana (Srimad-Bhagavatam)
 English Translation of Narada Bhakti Sutra

হিন্দু দার্শনিক তত্ত্ব

সংস্কৃত শব্দ ও শব্দবন্ধ
ধ্যান
ধর্মাচারণ
যোগশাস্ত্র
যোগশাস্ত্রের ধারণা
হিন্দু দার্শনিক ধারণা
হিন্দু অনুশীলন
সংস্কৃত শব্দ ও বাক্যাংশ